Nafarroako Parlamentuko Mahaiak, 2019ko irailaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, Nafarroako Siemens Gamesaren produkzioaren balizko deslokalizazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko irailaren 23an

Lehendakaria: Unai Hualde Iglesias

GALDERAREN TESTUA

Izquierda-Ezkerra Talde Mistoko parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, honako galdera egiten du, Garapen Ekonomiko eta Enpresarialeko kontseilari Manu Ayerdi jaunak parlamentu honen Osoko Bilkuran ahoz erantzun dezan:

Iragan asteartean, hilaren 17an, CCOO sindikatuaren salaketa bati esker, hedabideetan ikasi genuen Alemaniako Senvion konpainiak Siemen Gamesa enpresa erosteko interesa daukala.

Sindikatuak ohartarazi duenez, balizko erosketa horrek berekin ekar lezake Espainian egiten den produkzioa Portugalera deslokalizatzeko makro-operazio bat; hartara, afekzioa handia izanen litzateke enpresak Nafarroan dauzkan fabriketako lanpostuetan.

Ahozko galdera:

Nafarroako Gobernuak zer informazio darabil Nafarroako Siemens Gamesaren produkzioaren balizko deslokalizazioari buruz? Eta, kasua bada, ba al du neurririk hartzeko asmorik balizko deslokalizazio hori ekiditeko eta, hortaz, lanpostuak galtzea ekiditeko?

Iruñean, 2019ko irailaren 18an

Foru parlamentaria: Marisa de Simón Caballero